กรุงไทย-ทหารไทยแนะล็อคลงทุนผลตอบแทนกิมจิขยับ
บลจ.กรุงไทย-ทหารไทย" เปิดขายกองทุนพันธบัตรเกาหลีต่อเนื่อง มองผลตอบแทนขยับเหมาะล็อคลงทุน&nbsp;นายสมชัย&nbsp; บุญนำศิริ&nbsp; กรรมการผู้จัดการ&nbsp; บริษัทหลักทรัพย์จัดการกองทุน (บลจ.) กรุงไทย เปิดเผยว่า&nbsp; ความตึงเครียดที่เกิดขึ้นระหว่างเกาหลีเหนือและเกาหลีใต้ กระทบต่อตลาดในระยะสั้นเท่านั้น&nbsp; แต่ตัวเลขเศรษฐกิจ&nbsp; เช่น ผลผลิตทางอุตสาหกรรมเมื่อเปรียบเทียบเดือนต่อเดือนเติบโตขึ้นเพียง 0.2%&nbsp; โดยต่ำกว่าที่นักลงทุนคาดการณ์ไว้ ประกอบกับความเสี่ยงในการฟื้นตัวของเศรษฐกิจในยุโรปยังเป็นแรงกดดันให้ผลตอบแทนจากพันธบัตรภาครัฐเกาหลีใต้มีแนวโน้มที่จะปรับตัวลดลง&nbsp; ซึ่งสะท้อนมาจากการที่หลายๆฝ่ายคาดว่าการประชุม MPC ของเกาหลีใต้ในวันที่ 10 มิถุนายน 2553 จะยังคงมีมติให้คงอัตราดอกเบี้ยนโยบายไว้ที่ 2.00% ต่อไป&nbsp;
2 มิ.ย. 2553

บลจ.กรุงไทย-ทหารไทย" เปิดขายกองทุนพันธบัตรเกาหลีต่อเนื่อง มองผลตอบแทนขยับเหมาะล็อคลงทุน นายสมชัย  บุญนำศิริ  กรรมการผู้จัดการ  บริษัทหลักทรัพย์จัดการกองทุน (บลจ.) กรุงไทย เปิดเผยว่า  ความตึงเครียดที่เกิดขึ้นระหว่างเกาหลีเหนือและเกาหลีใต้ กระทบต่อตลาดในระยะสั้นเท่านั้น  แต่ตัวเลขเศรษฐกิจ  เช่น ผลผลิตทางอุตสาหกรรมเมื่อเปรียบเทียบเดือนต่อเดือนเติบโตขึ้นเพียง 0.2%  โดยต่ำกว่าที่นักลงทุนคาดการณ์ไว้ ประกอบกับความเสี่ยงในการฟื้นตัวของเศรษฐกิจในยุโรปยังเป็นแรงกดดันให้ผลตอบแทนจากพันธบัตรภาครัฐเกาหลีใต้มีแนวโน้มที่จะปรับตัวลดลง  ซึ่งสะท้อนมาจากการที่หลายๆฝ่ายคาดว่าการประชุม MPC ของเกาหลีใต้ในวันที่ 10 มิถุนายน 2553 จะยังคงมีมติให้คงอัตราดอกเบี้ยนโยบายไว้ที่ 2.00% ต่อไป  
ทั้งนี้  การลงทุนในพันธบัตรเกาหลีใต้ในบางช่วงอาจจะมีความผันผวน ในเรื่องของผลตอบแทนตามภาวะเศรษฐกิจ  ดังนั้น การลงทุนในช่วงเวลานี้ เป็นโอกาสที่เหมาะสำหรับการลงทุนเพื่อล็อคผลตอบแทน 
นายสมชัย กล่าวว่า บริษัทจึงเปิดขายกองทุนปิดกรุงไทย เอฟไอเอฟ 10 ตั้งแต่วันนี้ ถึง  8  มิ.ย.2553  อายุ 1 ปี  3 เดือน  มูลค่าโครงการ   700  ล้านบาท  นโยบายลงทุนในตราสารหนี้ต่างประเทศ  ไม่น้อยกว่า 80% ของมูลค่าทรัพย์สินสุทธิของกองทุน    โดยกองทุนจะพิจารณาความมั่นคงของผู้ออกตราสารเป็นหลักและเลือกลงทุนในหลักทรัพย์ที่ให้ผลตอบแทนเหมาะสม เมื่อเทียบกับระดับความเสี่ยง ส่วนที่เหลืออาจพิจารณาลงทุนในเงินฝาก   ตราสารแห่งหนี้ที่มีลักษณะคล้ายเงินฝาก  โดยกองทุนจะลงทุนในพันธบัตรภาครัฐประเทศเกาหลีใต้ ทั้ง 100%   เครดิตเรตติ้งที่ AA  โดยฟิทซ์   และเป็นกองทุนที่รับซื้อคืนหน่วยลงทุนอัตโนมัติทุก3 เดือน  ผลตอบแทนประมาณการที่ 2.15 % ต่อปี   และมีการป้องกันความเสี่ยงจากอัตราแลกเปลี่ยนทั้งจำนวน 
นอกจากนี้ กองทุนเปิดกรุงไทยประจำ 3 เดือนคุ้มครองเงินต้น 3  เสนอขายถึงวันทื่  4 มิ.ย.2553  เป็นกองทุนที่เน้นลงทุนในพันธบัตรภาครัฐในประเทศ  99%  ส่วนที่เหลือลงทุนในเงินฝากธนาคาร  อายุโครงการ 3 เดือน  ผู้ลงทุนจะได้รับผลตอบแทนประมาณการที่ 0.85% ต่อปี   โดยทั้ง2 กองทุนจะไม่เสียภาษีหัก ณที่จ่าย 
นายสมจินต์  ศรไพศาล  กรรมการผู้จัดการ บลจ.ทหารไทย กล่าวว่า บริษัทเปิดขายกองทุนลงทุนในพันธบัตรเกาหลีใต้อีก 3 รุ่น คือ  กองทุนที่มีอายุประมาณ 11 เดือน มูลค่าของโครงการ 1,400 ล้านบาท ให้ผลตอบแทนจากการลงทุนหลังหักค่าใช้จ่ายประมาณ 2.15% ต่อปี รุ่นที่ 81 อายุของกองทุนประมาณ 1 ปี 9 เดือน มูลค่าของโครงการ 1,000 ล้านบาท  ให้ผลตอบแทนจากการลงทุนหลังหักค่าใช้จ่ายประมาณ 2.55% ต่อปี โดยทั้งสองรุ่นกำหนดเปิดขายระหว่างวันที่ 2-8 มิถุนายน นี้ และรุ่นที่ 82 อายุของกองทุนประมาณ  6 เดือน มูลค่าของโครงการ 1,400 ล้านบาท ให้ผลตอบแทนรวมจากการลงทุนภายหลังการหักค่าใช้จ่ายอยู่ที่ประมาณ 1.85% ต่อปี กำหนดเปิดขายครั้งแรกระหว่างวันที่ 3-9 มิ.ย.นี้  ทั้ง 3 กองทุนที่ออกได้กำหนดให้มีการทำสัญญาปกป้องความเสี่ยงจากอัตราแลกเปลี่ยนเต็มจำนวน ผู้สนใจสามารถลงทุนด้วยมูลค่าการลงทุนขั้นต่ำ 2,000 บาท “ผู้ซื้อหน่วยลงทุนของกองทุนพันธบัตรเกาหลีใต้ทั้ง 3 กอง จะได้รับอัตราผลตอบแทนที่น่าสนใจทีเดียวเพราะอัตราผลตอบแทนของพันธบัตรรัฐบาลของประเทศเกาหลีใต้ปรับตัวสูงขึ้น อาทิเช่นพันธบัตร รัฐบาลอายุ 1 ปีปรับสูงขึ้นระหว่าง 0.30-0.50 % ต่อปี เนื่องจากเหตุการณ์ความตึงเครียดในคาบสมุทรเกาหลี ซึ่งบลจ.ทหารไทย ยังคงมองว่าความเสี่ยงจากการเกิดสงครามยังอยู่ในระดับต่ำและขณะนี้ได้มีการเจรจาระดับพหุภาคีผ่านสหประชาชาติในการแก้ไขปัญหาโดยคาดว่าปัญหาจะได้รับการประณีประนอมและสามารถคลี่คลายไปได้ด้วยดี จึงเป็นโอกาสอันดีสำหรับผู้ลงทุน ขณะเดียวกันสถานการณ์ตลาดหุ้นทั่วโลกมีความผันผวนสูง ประกอบกับความไม่แน่นอนทางภาคการเมืองของประเทศไทย ดังนั้น การลงทุนในตลาดตราสารหนี้ซึ่งมีความผันผวนน้อยกว่าจึงเป็นทางเลือกของการลงทุนที่น่าสนใจเป็นอย่างมาก”นายสมจินต์ กล่าว